b'\n_START_ARTICLE_\nTN-nett\n_START_SECTION_\nUlike TN-varianter\n_START_PARAGRAPH_\nDet finnes tre hovedtyper av TN-system. Rent elektrisk sett er de like, men strukturen er annerledes.\n_START_SECTION_\nTN-S\n_START_PARAGRAPH_\nI et TN-S-anlegg er PE- og N-leder separert helt fra transformatoren. I et anlegg med jordkabel vil L1, L2, L3 og N-leder fremf\xc3\xb8res i en 4-leders kabel mens PE ligger som en blanktr\xc3\xa5d parallelt. PE danner dermed ogs\xc3\xa5 en sammenhengende jordelektrode.\n_START_SECTION_\nTN-C\n_START_PARAGRAPH_\nI et TN-C-anlegg fungerer PE-lederen som en kombinert jord- og N-leder. Den betegnes da som en \xc2\xabPEN-leder\xc2\xbb (Protective Earth Neutral)._NEWLINE_TN-C anlegg er ikke tillatt \xc3\xa5 bruke i bygninger etter f\xc3\xb8rste fordeling i Norge da det ikke er noen form for beskyttelsesledere som skal beskytte mennesker og dyr mot jordfeil. Det som m\xc3\xa5 gj\xc3\xb8res for \xc3\xa5 im\xc3\xb8tekomme dette problemet, er \xc3\xa5 splitte PEN-lederen inn i to deler hvorav den ene delen blir til N-leder og den andre PE-leder. Vi har da en naturlig overgang til TN-C-S-anlegg. Denne splittelsen finner sted i f\xc3\xb8rste fordeling i bygningen. For eksempel i f\xc3\xb8rste sikringsskapet p\xc3\xa5 E-verkets tilf\xc3\xb8rselsstrekk.\n_START_SECTION_\nTN-C-S\n_START_PARAGRAPH_\nTN-C-S-anlegg er en kombinasjon av TN-S og TN-C. I TN-C-S splittes PEN-lederen i to hvor den ene delen blir PE-leder og den andre N-leder. Denne splittelsen finner sted i inntaket til bygget.\n_START_SECTION_\nSpenninger\n_START_PARAGRAPH_\nN\xc3\xb8ytral-lederen har nominelt samme potensial som jord. I praksis kan det bli litt avvik p\xc3\xa5 noen volt avhengig av eventuell skjevlast hos abonnenten og forskjellig lederimpedans. _NEWLINE_Spenning mellom N-leder og hver av faselederne er 230V, mellom faselederne 400V\n_START_SECTION_\nN\xc3\xb8ytral-lederen\n_START_PARAGRAPH_\nAlle viklingene i transformatoren er koblet sammen p\xc3\xa5 baksiden. Dette kalles transformatorens N-punkt. N\xc3\xb8ytralpunktet er jordet p\xc3\xa5 transformatorstasjonen og har derfor samme spenning som jord. Man kobler en leder p\xc3\xa5 dette N-punktet som da blir PEN-leder, som s\xc3\xa5 splittes opp i N-leder og PE-leder henholdsvis. Om man kobler et apparat mellom N-lederen og en faseleder s\xc3\xa5 er det kun \xc3\xa9n vikling man henter spenning fra. Siden hver vikling omsetter 230V s\xc3\xa5 vil dette bli spenningen vi f\xc3\xa5r. Kobler man mellom to faseledere s\xc3\xa5 er det derimot to viklinger man henter spenning fra, som er koblet i serie med de to andre viklingene. Og dermed f\xc3\xa5r man 400V, siden vi har tre faseledere som g\xc3\xa5r i "deltaserie" med de to andre fasene med 120\xc2\xb0 faseforskyvning (230V x \xe2\x88\x9a3)._NEWLINE_Sv\xc3\xa6rt f\xc3\xa5 TN-anlegg kan p\xc3\xa5berope seg at det IKKE g\xc3\xa5r str\xc3\xb8m i N-lederen._NEWLINE_Bruk av uttrykket Null-leder blir derfor feil.'